Навагрудскі гандлёва-эканамічны каледж

Навагрудскі гандлёва-эканамічны каледж — сярэдняя спецыяльная навучальная ўстанова ў Навагрудку Гродзенскай вобласці. З 2017 года філіял Беларускага дзяржаўнага эканамічнага ўніверсітэта. Размяшаецца па адрасе вуліца Міцкевіча, 15.

 Гісторыя 
міні|злева|Стары корпус — былы дом для ваяводскіх чыноўнікаў
Загадам Міністэрства гандлю СССР № 154 ад 8 ліпеня 1947 года Мінскі тэхнікум савецкага гандлю быў пераведзены ў горад Навагрудак Баранавіцкай вобласці. Тэхнікум размясціўся ў былым доме для ваяводскіх чыноўнікаў.
міні|злева|Навагрудскі дзяржаўны гандлёва-эканамічны тэхнікум у 1970-я гг.

18 мая 1965 года загадам Міністэрства вышэйшай, сярэдняй спецыяльнай і прафесійнай адукацыі БССР № 392 тэхнікум быў пераўтвораны ў Навагрудскі дзяржаўны гандлёва-эканамічны тэхнікум. У 1970 годзе быў пабудаваны новы навучальны корпус з актавай і спартыўнай заламі (архітэктар Васіль Давыдзёнак).

3 лютага 1997 года загадам Міністэрства адукацыі Беларусі № 53 тэхнікум быў перайменаваны ў Навагрудскі дзяржаўны гандлёва-эканамічны каледж.

3 сакавіка 2016 года каледж быў рэарганізаваны шляхам далучэння да Беларускага дзяржаўнага эканамічнага ўніверсітэта. З 1 верасня 2017 года каледж працуе як яго філіял.

 Спецыяльнасці 
Падрыхтоўка вядзецца на дзённай і завочнай формах навучання, на бюджэтнай і камерцыйнай асновах. Каледж мае тры аддзяленні: бухгалтарскае, эканамічнае і банкаўскае.

Навучэнцы атрымліваюць падрыхтоўку па спецыяльнасцях:
 «Эканоміка і арганізацыя вытворчасці на прадпрыемствах гандлю»;
 «Бухгалтарскі ўлік, аналіз і кантроль»;
 «Банкаўская справа»;
 «Камерцыйная дзейнасць».

Штогод ажыццяўляецца прыём каля 320 чалавек.

 Інфраструктура 
У распараджэнні каледжа два вучэбныя карпусы агульнай плошчай каля 6000 м², што дазваляе арганізаваць навучальны працэс у адну змену па пяцідзённым графіку. Для іншагародніх навучэнцаў ёсць два інтэрнаты на 940 месцаў, што дазваляе забяспечыць жыллём усіх ахвотных.

Створаны спецыяльныя кабінеты і лабараторыі, максімальна набліжаныя да ўмоў працы ў галіне: «Вучэбная крама», «Вучэбная бухгалтэрыя», «Вучэбны банк», а таксама лабараторыя інфармацыйных тэхналогій.

 Супрацоўніцтва 
Навучэнцы праходзяць вытворчую практыку на буйных прадпрыемствах гандлю — ААТ «Вялікая Крыніца», ААТ «Дзіцячы свет», АДА «КамРадГандаль» і інш., у гандлёвых арганізацыях Гродна, Брэста, Мінска. Па банкаўскіх спецыяльнасцях практыка арганізуецца ў Беларусбанку, Белінвестбанку, МТБанку і іншых.

 Педагагічны склад 
У філіяле працуе 59 выкладчыкаў, з якіх 89,6 % маюць вышэйшую і першую кваліфікацыйныя катэгорыі. Больш за 20 выкладчыкаў з’яўляюцца выпускнікамі самога каледжа.

 Дырэктары 
 1947—1974 — Адам Антонавіч Касабуцкі
 1974—1989 — Павел Трафімавіч Марчанка
 1989—2012 — Зінаіда Мікалаеўна Шляхцюк
 З чэрвеня 2012 — Аляксандр Браніслававіч Аліевіч

 Крыніцы 

 Спасылкі 
 Афіцыйны сайт Навагрудскага гандлёва-эканамічнага каледжа

Катэгорыя:Каледжы Беларусі
Катэгорыя:Адукацыя ў Навагрудку
Катэгорыя:1947 год у Беларусі